b'\n_START_ARTICLE_\nRumpler C.III\n_START_SECTION_\nRazvoj\n_START_PARAGRAPH_\nNastal je kot naslednik modela Rumpler C.I pod tovarni\xc5\xa1ko oznako \xc2\xbb6 A5\xc2\xab. Opremljen je bil z motorjem Benz Bz.IV in je bil v proizvodnji le malo \xc4\x8dasa, izdelovali so jih le v zimi 1916-17, nato je bil zamenjan z novej\xc5\xa1im Rumpler C.IV, ki je imel vgrajen motor Mercedes D.IVa.\n_START_SECTION_\nBojna uporaba\n_START_PARAGRAPH_\nV enote na fronti je za\xc4\x8del prihajati decembra 1916. Kmalu po za\xc4\x8detnem nastopu na zahodni fronti so vsa letala C.III in tudi prve C.IV, umaknili iz uporabe ter jih poslali nazaj v tovarno, da so opravili na njih trdnostne izbolj\xc5\xa1ave. Te\xc5\xbeava je bila v tem, da je motor proizvajal preve\xc4\x8d vibracij za tako krhko letalo. Predvsem je bila pod vpra\xc5\xa1ajem trdnost zadnjega dela trupa kamor so se prenesle vibracije in posledi\xc4\x8dno so s tem letalom do\xc5\xbeiveli nekaj nesre\xc4\x8d. Ko so te\xc5\xbeavo odpravili so ponovno nastopili na boji\xc5\xa1\xc4\x8du. Ker je bil model C.III hitro zamenjan z C.IV jih je bilo na boji\xc5\xa1\xc4\x8du v uporabi relativno malo. Najve\xc4\x8d jih je bilo na\xc5\xa1tetih februarja 1917, in sicer 42, potem je to \xc5\xa1tevilo le \xc5\xa1e upadalo.'